ai4bharat/Pralekha huggingface dataset:
ஜவுளித்துறை அமைச்சகம்
தேசிய தொழில்நுட்ப ஜவுளி இயக்கத்தின் கீழ் வடிமைப்பு, இயந்திர உற்பத்தி மற்றும் மேம்பாடு, கருவிகள், உபகரணங்கள் மற்றும் சோதனை கருவிகளுக்கு நிதி அளிப்பதற்காக ஆராய்ச்சி பரிந்துரைகளை ஜவுளி அமைச்சகம் வரவேற்கிறது
தொழில்நுட்ப ஜவுளி உற்பத்தியில் சர்வதேச அளவில் இந்தியா முக்கிய இடம்பெறும் வகையில், தேசிய தொழில்நுட்ப ஜவுளி இயக்கத்தின் கீழ் வடிமைப்பு, இயந்திர உற்பத்தி மற்றும் மேம்பாடு, கருவிகள், உபகரணங்கள் மற்றும் சோதனை கருவிகளுக்கு நிதி அளிப்பதற்காக ஆராய்ச்சி பரிந்துரைகளை ஜவுளி அமைச்சகம் வரவேற்கிறது.
இதுவரை உயர்தொழில்நுட்ப இயந்திரம், உபகரணங்கள், சிறப்பு கருவிகள் உள்ளிட்டவை பெருமளவில் இறக்குமதி செய்யப்பட்டு வருகிறது. ஜவுளி தொழில் துறையின் தேவைகளை நிறைவேற்றும் வகையிலும், நம்நாட்டை தற்சார்புடையதாக்கும் வகையிலும், வடிவமைப்பு, பொறியியல், முன்மாதிரி ஆகியவற்றில் உள்ளூர் திறனை பயன்படுத்த வேண்டியுள்ளது. இதையடுத்து, தேசிய தொழில்நுட்ப ஜவுளி இயக்கம் இந்தியாவில் உற்பத்தி செய்வோம் என்ற கருத்தின் அடிப்படையில், தொழிநுட்ப ஜவுளித்துறைக்கான இயந்திரம், உபகரணங்கள், கருவிகள் மற்றும் சோதனை கருவிகளை உள்நாட்டில் தயாரிக்கவேண்டும் என்று கருதுகிறது.
இதுகுறித்து விரிவான வழிகாட்டி நெறிமுறைகளை ஜவுளித்துறை அமைச்சகத்தின் கீழ் உள்ள தேசிய தொழில்நுட்ப ஜவுளி இயக்கத்தின் www.nttm.texmin.gov.in என்ற இணையதளத்தில் இடம்பெற்றுள்ளது.
வணிகம் மற்றும் தொழில்துறை அமைச்சகம்
பட்ஜெட்டுக்குப் பிந்தைய இணைய வழிக் கருத்தரங்கைத் தொழில் மற்றும் உள்நாட்டு வர்த்தக மேம்பாட்டுத் துறை இணைந்து நடத்த உள்ளது
பட்ஜெட் அறிவிப்புகள், அதை முன்னெடுத்து செல்வதற்கான உத்திகள் குறித்து விவாதிக்க பட்ஜெட்டுக்குப் பிந்தைய இணைய வழிக் கருத்தரங்கு பிப்ரவரி 28, 2023 அன்று நடைபெற உள்ளது. தொழில் மற்றும் உள்நாட்டு வர்த்தக மேம்பாட்டுத் துறையுடன் இணைந்து மத்திய மின்னணு மற்றும் தகவல் தொழில்நுட்ப அமைச்சகம் இணைய வழிக் கருத்தரங்கை நடத்த உள்ளது. இந்த இணைய வழிக் கருத்தரங்கம் ‘அளவில்லா திறன்: தொழில்நுட்ப பயன்பாடு மூலம் எளிதான வாழ்வு என்ற பொருளில் நடைபெறுகின்றது. பிரதமர் திரு நரேந்திர மோடி இணைய வழிக் கருத்தரங்கைத் தொடங்கி வைக்க உள்ளார்.
மொத்தம் 4 அமர்வுகளில் இணைய வழிக் கருத்தரங்கம் நடைபெறும். எளிதான தொழில்நுட்பப் பயன்பாடு மூலம் வர்த்தகம் புரிதல் என்ற தலைப்பில் குறிப்பாக சிறிய வணிகர்களுக்காக முன்றாவது அமர்வில் நடைபெற உள்ளது. தேசிய ஒற்றைச் சாளர முறை, வாடிக்கையாளர் விவரங்களை எளிமைப்படுத்துதல் உள்ளிட்ட தலைப்புகளில் இந்த அமர்வு நடைபெற உள்ளது.
பாதுகாப்பு அமைச்சகம்
பாதுகாப்புத்துறையில் தற்சார்பு: பிப்ரவரி 6ம் தேதி கர்நாடகாவின் துமகுருவில், ஹெச்ஏஎல்லின் ஹெலிகாப்டர் தொழிற்சாலையை பிரதமர் திரு நரேந்திர மோடி, நாட்டிற்கு அர்ப்பணிக்கிறார்
பாதுகாப்புத்துறையில் தற்சாற்பு அடையும் அடுத்த கட்ட முயற்சியாக, 2023 பிப்ரவரி 6ம் தேதி கர்நாடகாவின் துமகுருவில் ஹிந்துஸ்தான் ஏரோனாட்டிக்கல் நிறுவனத்தின் , ஹெலிகாப்டர் தொழிற்சாலையை பிரதமர் நாட்டிற்கு அர்ப்பணிக்கிறார். பாதுகாப்புத்துறை அமைச்சர் திரு. ராஜ்நாத் சிங் உள்ளிட்ட பலர் இந்த நிகழ்ச்சியில் கலந்துகொள்கின்றனர்.
615 ஏக்கர் பரப்பளவில் அமைந்துள்ள இந்தப் பசுமை ஹெலிகாப்டர் தொழிற்சலை, ஹெலிகாப்டர் சார்ந்த அனைத்து தேவைகளுக்கும் ஒற்றைத் தீர்வாக அமையும். இந்தியாவின் மிகப்பெரிய ஹெலிகாப்டர் உற்பத்தி நிறுவனமான இந்த நிறுவனம், துவக்கத்தில் இலகு ரக ஹெலிகாப்டர்களை  உற்பத்தி செய்யும்.
எல்யூஹெச் என்பது உள்நாட்டிலேயே வடிவமைக்கப்பட்ட 3 டன் கிளாஸ், ஒற்றை இன்ஜின் கொண்ட பல்முனைப் பயன்பாட்டு ஹெலிகாப்டர் ஆகும். ஆரம்ப முயற்சியாக இந்த தொழிற்சாலையில் ஆண்டுக்கு 30 ஹெலிகாப்டர்கள் உற்பத்தி செய்யப்படும். பின்னர் இதன் அளவு படிப்படியாக ஆண்டுக்கு 60 மற்றும் 90 என பல்வேறு கட்டங்களாக அதிகரிக்கப்படும். முதல் எல்யூஹெச் தற்போது பரிசோதனைகளைக் கடந்து, அறிமுகத்திற்குத் தயாராக இருக்கிறது.
இந்தத் தொழிற்சாலையில், இலகு ரக போர் ஹெலிகாப்டர்கள், இந்திய பல்நோக்கு ஹெலிகாப்டர்கள், உள்ளிட்டவையும் தயாரிக்கப்பட உள்ளன. திறன் படைத்த ஏற்றுமதி செய்யக்கூடிய சிவில் இலகு ரக போர் ஹெலிகாப்டர்கள் இங்கு எதிர்காலத்தில் உற்பத்தி செய்யப்பட உள்ளன.
இந்தத் தொழிற்சாலை, 3 முதல் 15 டன் வரம்பு கொண்ட, ஆயிரத்திற்கும் மேற்பட்ட ஹெலிகாப்டர்களை உற்பத்தி செய்து, 20க்கும் மேற்பட்ட ஆண்டுகளில் ரூ.4 லட்சம் கோடி மதிப்பிலான வர்த்தகத்தை செய்யத் திட்டமிட்டுள்ளது. துமகுருவில் இந்தத் தொழிற்சாலை அமைவதன் மூலம் நேரடி மற்றும் மறைமுக வேலைவாய்ப்களை உருவாக்க உதவுவதோடு மட்டுமல்லாமல், இந்த பகுதியைச் சேர்ந்த மக்களின் வாழ்வாதார மேம்பாட்டிற்கும், பொருளாதார வளர்ச்சிக்கும் வித்திடும் என எதிர்பார்க்கப்படுகிறது.
இந்தத் தொழிற்சாலை விண்வெளி உற்பத்திக்கான சூழலை மேம்படுத்துவதுடன், பள்ளி, கல்லூரிகள் மற்றும் குடியிருப்புப் பகுதிகளின் திறன் மற்றும் உள்கட்டமைப்பு வசதிகளை அதிகரிக்கும். அருகில் உள்ள பல்வேறு ஊராட்சிகளுக்கும், அங்கு வசிக்கும் மக்களுக்கும் மருத்துவம் மற்றும் சுகாதாரம் சென்றடையும் எனத் தெரிகிறது.
இந்தத் தொழிற்சாலையை திறன்மிக்கமுறையில் இயக்குவதற்குத் தேவையான, ஹெலி – ஓடுதளம், வான்வழிப் போக்குவரத்து கட்டுப்பாட்டு தளம் உள்ளிட்ட பல்வேறு அம்சங்களும் இங்கு உருவாக்கப்பட உள்ளன.
கடந்த 2016ம் ஆண்டு பிரதமர் நரேந்திர மோடி இந்தத் தொழிற்சாலைக்கு அடிக்கல் நாட்டினார். ஹெலிகாப்டரை வடிவமைத்தல், அதன் மேம்பாடு மற்றும் உற்பத்தி என தற்சாற்பு இந்தியா என்ற பிரதமரின் தொலைநோக்கு பார்வையைப் பூர்த்தி செய்வதுடன், இறக்குமதி செய்யாமல், இந்தியாவின் ஹெலிகாப்டர் சார்ந்த ஒட்டுமொத்தத் தேவையையும் இந்தத் தொழிற்சாலை நிறைவேற்றும் என எதிர்பார்க்கப்படுகிறது.
------
(Visitor Counter : 98
உள்துறை அமைச்சகம்
ஜம்முவில் பல்வேறு வளர்ச்சித் திட்டங்களைத் தொடங்கி வைத்தார் மத்திய உள்துறை அமைச்சர் திரு அமித்ஷா
ஜம்முவில் ஐஐடி புதிய வளாகத்தை மத்திய உள்துறை அமைச்சர் திரு அமித்ஷா இன்று தொடங்கி வைத்தார்.
ஜம்மு காஷ்மீரில் சுற்றுப் பயணம் மேற்கொண்டுள்ள மத்திய அமைச்சர் திரு அமித்ஷா தனது 2வது நாள் பயணத்தில் பல்வேறு வளர்ச்சித் திட்டங்களைத் தொடங்கி வைத்து அடிக்கல் நாட்டினார். ஜம்முவில் ரூ.210 கோடி செலவில், ஐஐடி புதிய வளாகம் கட்டப்பட்டுள்ளது. வளர்ச்சித் திட்டங்கள் தொடக்க விழா நிகழ்ச்சியில் ஜம்மு காஷ்மீர் துணை நிலை ஆளுநர் திரு மனோஜ் சின்ஹா, மத்திய கல்வி அமைச்சர் திரு தர்மேந்திர பிரதான் மற்றும் பிரதமர் அலுவலக இணையமைச்சர் திரு ஜித்தேந்திர சிங் உட்பட பலர் கலந்து கொண்டனர்.
இந்நிகழ்ச்சியில் திரு அமித்ஷா கூறியதாவது:
ஜம்மு காஷ்மீர் மக்களுக்கு அநீதி ஏற்பட்ட காலம் முடிந்துவிட்டது. தற்போது, அவர்களுக்கு யாரும் அநீதி இழைக்க முடியாது. ஜம்மு காஷ்மீர் வளர்ச்சியை யாரும் தடுக்க முடியாது.
பல ஆண்டுகளாக அமலில் இருந்த 370 மற்றும் 35 ஏ சட்டப்பிரிவை முடிவுக்கு கொண்டு வரும் வரலாற்றுச் சிறப்புமிக்க முடிவை பிரதமர் திரு நரேந்திர மோடி கடந்த 2019ம் ஆண்டு ஆகஸ்ட் 5ம் தேதி எடுத்தார். இதன் மூலம் லட்சக்கணக்கான ஜம்மு காஷ்மீர் மக்கள் தங்கள் உரிமைகளைப் பெற்றனர். காஷ்மீர் பெண்களுக்கும் உரிமைகள் வழங்கப்பட்டன.
இன்று காஷ்மீரில் பல வளர்ச்சித் திட்டங்கள் தொடங்கப்பட்டுள்ளன. ஜம்மு காஷ்மீரில் தற்போது 7 புதிய மருத்துவக் கல்லூரிகள் ஏற்படுத்தப்பட்டுள்ளன. 2,000 மாணவர்கள் எம்பிபிஎஸ் படிக்கின்றனர். இங்கு உருவாக்கப்பட்டுள்ள நவீன ஐஐடி வளாகத்தைபோல் நான் வேறு எங்கும் பார்த்ததில்லை. ஜம்மு காஷ்மீரின் ஏழை மக்களுக்கு சேவை செய்ய 45,000 இளைஞர்கள் ஈடுபடுத்தப்பட்டால், தீவிரவாதிகளால் எந்தத் தீங்கும் செய்ய முடியாது. இந்த இளைஞர்கள் ஜம்மு காஷ்மீரை மாற்றுவர். ஜம்மு காஷ்மீர் தேர்வு வாரியத்துக்கு 25,000 அரசு வேலைகள் வழங்கப்பட்டுள்ளன. இவர்களில் 7,000 பேருக்கு இன்று நியமனக் கடிதம் வழங்கப்பட்டுள்ளன. முதலீடுகள் இங்கு 5 லட்சம் வேலை வாய்ப்புகளை உருவாக்கும். இது வரை ஜம்முவில் ரூ.7,000 கோடி முதலீட்டுக்கு நிலம் வழங்கப்பட்டுள்ளது. காஷ்மீரில் ரூ.5,000 கோடி முதலீட்டுக்கு நிலம் வழங்கப்பட்டுள்ளது. 2022ம் ஆண்டுக்கு முன்பாக, ரூ.51,000 கோடி முதலீடு பெறப்படும். பிரதமர் திரு நரேந்திர மோடி பதவி ஏற்றதும் ரூ.55,000 கோடி நிதியுதவி வழங்கினார். இதன் மூலம் 21 திட்டங்களுக்கு ரூ.35,000 கோடி செலவழிக்கப்பட்டு நிறைவு செய்யப்பட்டுள்ளன. ஜம்மு மற்றும் ஸ்ரீநகரில் ரூ.700 கோடி மதிப்பில் மெட்ரோ ரயில் திட்டம் தொடங்கப்படவுள்ளன. ஜம்மு காஷ்மீர் கிராமங்களுக்கு மின்சாரம் வழங்க நீர்மின் நிலைய திட்டங்களுக்கு ரூ.35,000 கோடியை திரு நரேந்திர மோடி அரசு செலவு செய்துள்ளது.
இவ்வாறு திரு அமித்ஷா கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1766169
பிரதமர் அலுவலகம்
போட்டித் தேர்வுகளுக்கு மின்னணு நூலக அறிவுசார் மையம் மாணவர்களுக்கு பெருமளவில் பயனளிக்கும்: பிரதமர்
போட்டித் தேர்வுகளுக்கு மின்னணு நூலக அறிவுசார் மையம் மாணவர்களுக்கு பெருமளவில் பயனளிக்கும் என்று பிரதமர் திரு. நரேந்திர மோடி கூறியுள்ளார்.
ஜெய்ப்பூர் ஊரக நாடாளுமன்றத் தொகுதி உறுப்பினரான திரு. ராஜ்யவர்தன் சிங் ரத்தோரின் ட்விட்டை மேற்கோள்காட்டிய பிரதமர் தமது ட்விட்டர் பதிவில் தெரிவித்திருப்பதாவது:
“போட்டித் தேர்வுகளில் பங்குபெறும் மாணவர்களுக்கு இந்த முன்முயற்சி பெரிய அளவில் பயனளிக்கும்”
சுற்றுலா அமைச்சகம்
நாட்டில் மருத்துவ சுற்றுலாவை மேம்படுத்த மருத்துவ மற்றும் நலவாழ்வு சுற்றுலாவுக்கான தேசிய திட்டம் மற்றும் வழிவகைகளை சுற்றுலாத்துறை அமைச்சகம் உருவாக்கியுள்ளது
நாட்டில் மருத்துவ சுற்றுலாவை மேம்படுத்த மருத்துவ மற்றும் நலவாழ்வு சுற்றுலாவுக்கான தேசிய திட்டம் மற்றும் வழிவகைகளை சுற்றுலாத்துறை அமைச்சகம் உருவாக்கியுள்ளது.
மருத்துவ மற்றும் நலவாழ்வு சுற்றுலாவுக்கான சுற்றுச்சூழலை வலுப்படுத்துதல், நலவாழ்வு சுற்றுலாவை மேம்படுத்துதல் உள்ளிட்ட திட்டங்கள் கண்டறியப்பட்டுள்ளது. இ-சுற்றுலா விசா திட்டத்தை தாராளமயமாக்க கடந்த 30.11.2016 அன்று அமைச்சரவை ஒப்புதல் அளித்தது. இ-சுற்றுலா விசா திட்டம், இ-விசா திட்டம் என்று பெயரிடப்பட்டது. தற்போது அது இ- மருத்துவ விசா மற்றும் இ- மருத்துவ உதவியாளர் விசா என்ற பெயரில் இடம் பெற்றுள்ளது.
இ-மருத்துவ விசா மற்றும் இ- மருத்துவ உதவியாளர் விசாவில் 3 முறை வருகை தருவதற்கு அனுமதி அளிக்கப்படுகிறது.
இத்தகவலை மத்திய சுற்றுலாத்துறை அமைச்சர் திரு ஜி. கிஷண் ரெட்டி மக்களவையில் தெரிவித்தார்.
பிரதமர் அலுவலகம்
இந்தியா-சிங்கப்பூர் இடையே யூபிஐ–பேநவ் இணைப்பின் காணொலிக்காட்சி வாயிலான தொடக்கநிகழ்ச்சியில் பிரதமர் நரேந்திர மோடி, சிங்கப்பூர் பிரதமர் லீ சியன் லூங் ஆகியோர் பங்கேற்றனர்
இந்தியாவின் யூபிஐ-சிங்கப்பூரின் பேநவ் நிகழ்நேர பணப்பரிமாற்ற இணைப்பின் காணொலிக்காட்சி வாயிலான தொடக்கநிகழ்ச்சியில் பிரதமர் திரு. நரேந்திர மோடி, சிங்கப்பூர் பிரதமர் திரு. லீ சியன் லூங் ஆகியோர் பங்கேற்றனர். இந்திய ரிசர்வ் வங்கி ஆளுநர் திரு. சக்திகாந்த தாஸ், சிங்கப்பூர் நிதி ஆணைய மேலாண்மை இயக்குநர் திரு. ரவி மேனன் ஆகியோர் தங்களது மொபைல் போன்கள் மூலம் எல்லை தாண்டிய பரிவர்த்தனைகளை தங்களுக்குள் பரிமாறிக்கொண்டனர்.
எல்லை தாண்டிய பகுதியில் ஒரு நபரிடமிருந்து மற்றொரு நபருக்கான பணப்பரிவர்த்தனை வசதியை தொடங்கிய முதல் நாடு சிங்கப்பூர் ஆகும். புலம்பெயர்ந்த தொழிலாளர்கள் / மாணவர்கள் உட்பட சிங்கப்பூரில் வசிக்கும் இந்திய வம்சாவழியினருக்கு இவ்வசதி உதவும். டிஜிட்டல்மயமாக்கல் மற்றும் ஃபின்டெக் பயன்களை சாதாரண மனிதர்களுக்கும் குறைந்த செலவில் சிங்கப்பூரிலிருந்து இந்தியாவுக்கும் பணத்தை பரிமாற்றம் செய்வதன் மூலம் கொண்டுவரமுடியும். க்யூஆர் கோட் மூலம் யூபிஐ பணப்பரிமாற்றத்தை ஏற்றுக்கொள்வது சிங்கப்பூரில் ஏற்கனவே தேர்ந்தெடுக்கப்பட்ட வர்த்தக நிறுவனங்களில் உள்ளன.
இரண்டு நாட்டு பிரதமர்களுக்கிடையே நடைபெற்ற தொலைபேசி உரையாடல் மூலம் காணொலிக்காட்சி தொடங்கியது. பரஸ்பரம் நலன்சார்ந்த பகுதிகள் குறித்தும் விவாதித்தனர். இந்தியா - சிங்கப்பூர் இடையே நட்புறவை முன்னெடுத்து செல்வதற்காக பிரதமர் திரு. லீக்-கு பிரதமர் நன்றி தெரிவித்துக்கொண்டார். இந்தியாவின் ஜி 20 தலைமைத்துவத்தின்கீழ் அவருடன் இணைந்து செயல்படுவதை எதிர்நோக்கி இருப்பதாகவும் கூறியுள்ளார்.
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பஞ்சாபில் நாளை திரு. கட்கரி தேசிய நெடுஞ்சாலைகள் இரண்டினைத் திறந்து வைத்து நெடுஞ்சாலைத் திட்டத்திற்கு அடிக்கல் நாட்டுகிறார்
மத்திய சாலை போக்குவரத்து, நெடுஞ்சாலை, கப்பல் போக்குவரத்து, நீர் ஆதாரங்கள், கங்கை புத்துயிரூட்டல் துறை அமைச்சர் திரு. நிதின் கட்கரி, நாளை பஞ்சாப் மாநிலம் அமிர்தசரசிலிருந்து பதிண்டா வரையிலான மேம்படுத்தப்பட்ட தேசிய நெடுஞ்சாலை 15-ன் நான்கு வழி சாலையையும், ஜிரக்பூர் முதல் பதிண்டா வரையிலான தேசிய நெடுஞ்சாலை 64-யும் திறந்து வைக்கிறார். மேலும், தேசிய நெடுஞ்சாலை 144பி-யின் முனக்-ஜாகால்-புத்லானா பிரிவின் நடைபாதையுடன்கூடிய இருவழிச் சாலைக்கு அடிக்கல்லையும் அவர் நாட்டுகிறார்.
தேசிய நெடுஞ்சாலை 15-ன் 175 கிலோமீட்டர் தூரப் பணி ரூ.2893 கோடி மதிப்பீட்டில் 24 மாதக் காலத்தில் முடிக்கப்பட்டுள்ளது.
அதேபோல, தேசிய நெடுஞ்சாலை 64-ன் 216 கிலோமீட்டர் பகுதிப் பணி ரூ.2264 கோடி மதிப்பீட்டில் 24 மாதக் காலத்தில் முடிக்கப்பட்டுள்ளது.
தேசிய நெடுஞ்சாலை 144பி-ன் முனக்-ஜாகால்-புத்லானா பிரிவுப் பணி 18 மாதக் காலத்தில் ரூ.293 கோடி மதிப்பீட்டில் முடிக்கப்பட்டுள்ளது.
===========
(Visitor Counter : 66
இளைஞர் நலன் மற்றும் விளையாட்டு அமைச்சகம்
மணிப்பூர் வாள்வீச்சு வீராங்கனை கலாம்பியா சானுவின் மருத்துவச் சிகிச்சைக்காக ரூ. ஐந்து லட்சம் வழங்க மத்திய விளையாட்டுத்துறை அமைச்சர் ஒப்புதல் அளித்துள்ளார்
மணிப்பூரைச் சேர்ந்த வாள்வீச்சு வீராங்கனை திருமிகு கே.ஹெச். கலாம்பியா சானுவின் மருத்துவச் சிகிச்சைக்காக விளையாட்டுவீரர்களுக்கான பண்டிட் தீனதயாள் உபாத்யாய தேசிய நல நிதியிலிருந்து ஐந்து லட்சம் ரூபாய் நிதிஉதவி அளிக்க மத்திய இளைஞர் நலம் மற்றும் விளையாட்டுத் துறை இணையமைச்சர்  கர்னல் ராஜ்யவர்த்தன் ராத்தோர் அனுமதி வழங்கியுள்ளார்.
திருமிகு சானு தசையிறுக்க நோயால் அவதிப்பட்டுவருகிறார். அதனால் வாள்வீச்சைத் தொடர முடியாமல், வறுமையிலும் வாடிவருகிறார்.
தகவல் மற்றும் ஒலிபரப்பு அமைச்சகம்
சாதிக்க விரும்பும் இயக்குநர்கள் தங்கள் கதைகளின் மீது வலுவான நம்பிக்கையுடன் இருக்க வேண்டும்: 52-வது இந்திய சர்வதேச திரைப்பட விழாவில் மதுர் பண்டார்கர்
ஒரு நல்ல திரைப்படத்தை உருவாக்க விரும்பும் இயக்குநர்கள் தங்கள் கதைகளின் மீது உறுதியான நம்பிக்கையுடன் இருக்க வேண்டும் என்று தேசிய விருது பெற்ற இயக்குநர் திரு மதுர் பண்டார்கர் கூறினார்.
52-வது இந்திய சர்வதேச திரைப்பட விழாவின் ஒரு பகுதியாக இன்று நடைபெற்ற 'திரைப்பட உருவாக்கம்' குறித்த மாஸ்டர் கிளாஸ் நிகழ்ச்சியில் அவர் இவ்வாறு கூறினார்.
பண்டார்கர் மேலும் கூறுகையில், “எனது படத்தின் கரு எப்போதும் என்னிடமிருந்து தான் உருவாகிறது. நான் என்னையும் என் கதைகளையும் நம்புகிறேன். ஒரு கதையில் எனக்கு உறுதியான நம்பிக்கை கிடைத்தால், மட்டுமே நான் படமெடுக்க செல்கிறேன்,” என்றார்.
"கலை மற்றும் வணிகப் படங்களுக்கு இடையே சமநிலையை பராமரிக்கவும், யதார்த்தமான கதைக்களத்தின் அடிப்படையில் ஈர்க்கக்கூடிய திரைப்படங்களை உருவாக்கவும் நான் எப்போதும் முயற்சி செய்கிறேன்" என்று அவர் கூறினார்.
சினிமா ரசிகர்களுடன் உரையாடிய அவர், "இந்நாட்களில் ஓடிடி தளங்கள் ஆர்வமுள்ள இயக்குநர்கள் மற்றும் தயாரிப்பாளர்களுக்கு நல்ல வாய்ப்புகளை வழங்குகின்றன" என்று கூறினார்.
மாஸ்டர் கிளாஸின் நெறியாளராக பிரபல திரைப்பட விமர்சகர் திரு தரண் ஆதர்ஷ் இருந்தார். திரு மதுர் பண்டார்கர் மற்றும் திரு தரண் ஆதர்ஷை தேசிய விருது பெற்ற இயக்குநர் திரு நிலா மதாப் பாண்டா நிகழ்ச்சியின் நிறைவில் கவுரவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1773734
-----
(Visitor Counter : 152
குடியரசுத் தலைவர் செயலகம்
இந்திய பாதுகாப்பு சொத்துசார் பணிகள், இந்திய தொலைத்தொடர்பு பணிகள், அஞ்சல் மற்றும் தந்திக் கட்டுமானப் பணிகள் ஆகிய மத்திய சேவைகளின் பயிற்சி அதிகாரிகள் குடியரசுத் தலைவரை சந்தித்தனர்
இந்திய பாதுகாப்பு சொத்துசார் பணிகள், இந்திய தொலைத்தொடர்பு பணிகள், அஞ்சல் மற்றும் தந்திக் கட்டுமானப் பணிகள் ஆகிய மத்திய சேவைகள் ஆகியவற்றின் தனித்தனிக் குழு பயிற்சி அதிகாரிகள் கூட்டாக இன்று  குடியரசுத் தலைவர் திரு. ராம் நாத் கோவிந்தை குடியரசுத் தலைவர் மாளிகையில் சந்தித்தனர்
பயிற்சி அதிகாரிகளிடையே உரையாற்றிய குடியரசுத் தலைவர் இவர்களின் பணிச் சேவைப் பிரிவுகள் நாட்டிற்கு சேவை செய்வதற்கான மிகப்பெரிய மேடையை அமைத்து தந்திருப்பதாக கூறினார். பாதுகாப்பு, தொலைத்தொடர்பு போன்ற இன்றியமையாத துறைகள் உள்ளிட்ட பல்வேறு துறைகள் சார்ந்த முக்கியத் திட்டங்களை நிர்வகிப்பதில், அவர்கள் பொறுப்பேற்பார்கள் என்று அவர் கூறினார். தமது பணியின்போது அவர்கள் செய்யும் ஒவ்வொரு செயலும், தேச சேவையாக கருதப்படும் வாய்ப்புகள் சில பணிகளுக்கு மட்டுமே உள்ளன என்று குடியரசுத் தலைவர் கூறினார்.
நமது நாட்டில் பயன்படுத்துவோர் எண்ணிக்கை அடிப்படையிலான உலகின் இரண்டாவது மிகப்பெரிய தொலைத்தொடர்பு கட்டமைப்பு உள்ளது என்று குடியரசுத் தலைவர் கூறினார். தொலைத்தொடர்புத் துறை விரைந்த வளர்ச்சியை குறிப்பாக, கம்பியில்லா தொலைத் தொடர்பு பிரிவில் கண்டு வருகிறது என்றும், தொலைத் தொடர்பு மிகவும் அடிப்படையான கட்டமைப்பு வசதிகளான மின்சாரம், சாலைகள், குடிநீர் போன்றவற்றுக்கு ஈடாக கருதப்படுகிறது என்றும் கூறினார். நாட்டின் தொலைதூர பகுதிகளிலும், கிராமப் பகுதிகளிலும் இணைப்பு வசதி இல்லா இடங்களுக்கு இணைப்பு ஏற்படுத்துவதில் இந்திய தொலைத் தொடர்பு பணி அதிகாரிகளுக்கு முக்கியப் பங்கு உள்ளது என்று குடியரசுத் தலைவர் கூறினார்.
================
(Visitor Counter : 92
பாதுகாப்பு அமைச்சகம்
மறைந்த வீர தீர விருது பெற்றவர்களின் மனைவிகளுக்கு உதவி தொகை
மத்திய பாதுகாப்பு அமைச்சகம் 1972 மற்றும் 1995-ல் வெளியிட்ட கடிதத்தின்படி வீர தீர விருது பெற்றவர்களுக்கு உதவித் தொகை வழங்கப்படும். இந்த கடித வழிமுறை அவ்வப்போது திருத்தப்படும். இந்த உதவி தொகை வழங்குவதற்கு ஏற்கனவே உள்ள நிபந்தனையின் படி வீர தீர விருது பெற்றவர்கள் உதவித் தொகை வழங்கப்படும் அவர்களின் மறைவிற்கு பின் இந்த உதவித் தொகை அவர்களின் சட் ரீதியான மனைவிக்கு வழங்கப்படும். இந்த உதவித் தொகை அந்த மனைவிக்கு அவர் மறுமணம் செய்யும் வரை அல்லது மறையும் வரை வழங்கப்படும். இருப்பினும், இந்த விருது பெற்றவரின் மனைவி விருது பெற்றவரின் சகோதரரையே மறுமணம் செய்து கொண்டால் அவரது உதவித் தொகை தொடரும். இதே போல், குடும்ப ஓய்வூதியம் பெற தகுதியுள்ள சட்டபூர்வ வாரிசுகளுடன்------
மறைந்த விருது பெற்றவரின் சகோதரருடன் மறுமணம் செய்தால் மனைவிக்கு உதவித் தொகை தொடரும் என்ற நிபந்தனையை நீக்குமாறு பலதரப்பில் இருந்து கோரிக்கை எழுந்துள்ளது. இதனை ஆலோசித்த மத்திய அரசு இந்த கோரிக்கையை ஏற்று மறைந்த விருது பெற்றவரின் சகோதரரையே மறுமணம் செய்து கொண்டால் மனைவிக்கு உதவித் தொகை தொடரும் என்ற நிபந்தனையை நீக்கி
(யுள்ளது. இதற்கான கடிதத்தை மத்திய பாதுகாப்பு துறை அமைச்சகம் நவம்பர் 16, 2017 அன்று வெளியிட்டுள்ளது.
உணவுப் பதப்படுத்துதல் தொழிற்சாலைகள் அமைச்சகம்
19 மெகா உணவுப் பூங்காக்களின் பணிகளை விரைந்து நிறைவேற்றுவதற்கு நடவடிக்கைகள் மேற்கொள்ளப்பட்டு வருகின்றன: மத்திய அமைச்சர் திரு பசுபதி குமார் பராஸ்
இந்தியாவில் உருவாக்கப்பட்டு வரும் 19 உணவுப் பூங்காக்களின் பணிகளை விரைந்து நிறைவேற்ற நடவடிக்கைகள் மேற்கொள்ளப்பட்டு வருவதாக மத்திய உணவுப் பதப்படுத்துதல் தொழில்துறை அமைச்சர் திரு. பசுபதி குமார் பராஸ் இன்று தெரிவித்தார். உணவுப் பதப்படுத்துதல் தொழில்துறைக்கு நவீன உள்கட்டமைப்பு வசதிகளை ஏற்படுத்தித் தருவதும், பண்ணை முதல் சந்தை வரையிலான மதிப்புச் சங்கிலியை மேம்படுத்துவதும் இந்தத் திட்டத்தின் முக்கிய நோக்கம் என்று அவர் கூறினார். 38 மெகா உணவுப் பூங்களுக்கு அமைச்சகம் இறுதி ஒப்புதல் அளித்துள்ளதுடன், மேலும் 3 பூங்காக்கள் அனுமதி பெறும் நிலையில் உள்ளன. இவற்றில் 22 மெகா உணவுப் பூங்காக்கள் ஏற்கனவே பயன்பாட்டிற்கு வந்துள்ளன. வடகிழக்குப் பகுதிகள் மற்றும் வடக்கு பிஹாரில் மினி உணவுப் பூங்காக்களுக்கு மிகப் பெரும் வாய்ப்பு இருப்பதாக அவர் குறிப்பிட்டார்.
அமைச்சகத்தின் பணிகளைப் பார்வையிட்ட பின், மூத்த அதிகாரிகள், அலுவலர்களுடன் நடைபெற்ற கலந்துரையாடலுக்குப் பிறகு செய்தியாளர்களிடம் பேசுகையில் அமைச்சர் இவ்வாறு கூறினார். அமைச்சகத்தின் செயலாளர் திருமிகு. புஷ்பா சுப்பிரமணியமும் அமைச்சருடன் இந்த நிகழ்ச்சியில் கலந்து கொண்டார்.
அண்மையில் முடிவடைந்த நாடாளுமன்ற கூட்டத் தொடரின் போது உணவுத் தொழில்நுட்பம், வேளாண்மை மற்றும் தொழில் முனைவோர் மேம்பாட்டு நிறுவன மசோதா 2021, நிறைவேற்றப்பட்டதைச் சுட்டிக்காட்டிய அமைச்சர், இதன் வாயிலாக அமைச்சகத்தின் கீழ் இயங்கும் தஞ்சாவூரின் இந்திய உணவு பதப்படுத்துதல் தொழில்நுட்பக் கழகம் மற்றும் ஹரியானாவின் தேசிய உணவு தொழில்நுட்ப தொழில்முனைவோர் மற்றும் மேலாண்மை நிறுவனம் ஆகியவை தேசிய முக்கியத்துவம் வாய்ந்த நிறுவனங்கள் என்ற அந்தஸ்தைப் பெற்றுள்ளன என்று தெரிவித்தார்.
விவசாயிகளின் வருமானத்திற்கு உதவும் வகையில் மாம்பழம், வாழைப்பழம், ஆப்பிள், அன்னாசிப்பழம், கேரட், பீன்ஸ், காலிஃப்ளவர் உள்ளிட்ட 22 உணவுப் பொருள்களில் மதிப்புக்கூட்டலை அதிகரிப்பதற்கான நடவடிக்கைகளும் எடுக்கப்பட்டு வருவதாக அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746658
----
(Visitor Counter : 194
ஜல்சக்தி அமைச்சகம்
மத்திய நீர்வளத்துறை அமைச்சர், திரிபுரா முதலமைச்சருடன் காணொளிக் காட்சி மூலம் விவாதம்
மத்திய நீர்வளத்துறை அமைச்சர் திரு.கஜேந்திர சிங் ஷெகாவத், திரிபுராவில் நீர் ஆதார இயக்கத்தை அமல்படுத்துவது தொடர்பான பிரச்சினைகள் குறித்து, முதலமைச்சர் திரு.பிப்லாப் குமார் தேவ் உடன் காணொளிக் காட்சி மூலம் விவாதித்தார். முதன்மைத் திட்டத்தைத் துரிதமாகச் செயல்படுத்த மத்திய அமைச்சர், பல்வேறு மாநிலங்களின் முதலமைச்சர்களுடன் மேற்கொண்டு வரும் தொடர் கலந்துரையாடல்களில் இதுவும் ஒன்றாகும்.
2024-ஆம் ஆண்டில் தேசிய இலக்கை விஞ்சும் வகையில் 2022-23 ஆம் ஆண்டுக்குள் 100 சதவிகித குடிநீர்க் குழாய் இணைப்பை வழங்க திரிபுரா திட்டமிட்டுள்ளது. திரிபுராவில் மொத்தமுள்ள 8 லட்சம் கிராமப்புறக் குடியிருப்புகளில் 68,178 வீடுகளுக்கு மட்டுமே குடிநீர்க் குழாய் இணைப்புகள் செயல்பாட்டுக்கு  வந்துள்ளன. மீதமுள்ள 4.19 லட்சம் குடியிருப்புகளில் 2.65 லட்சம் வீடுகளுக்கு 2020-21-இல் குடிநீர்க் குழாய் இணைப்பை வழங்க திரிபுரா திட்டமிட்டுள்ளது. தற்போதுள்ள நீர் விநியோகத் திட்டங்களில் இருந்து 1,178 கிராமங்களில் ‘பிரச்சார முறை’-யில் குடிநீர்க் குழாய் இணைப்பை வழங்கும் பணியைத் தொடங்க வேண்டும் என மத்திய அமைச்சர், முதலமைச்சரை வலியுறுத்தினார்; இதன் மூலம் சுமார் 7 லட்சம் குடியிருப்புகள் குடிநீர்க் குழாய் இணைப்பைப் பெற முடியும். மாநிலத்தின் அனைத்துக் குடியிருப்புகளிலும் 2023 ஆண்டுக்குள் குடிநீர்க்குழாய் இணைப்பு வழங்கமுடியும் என்று உறுதி அளித்த முதலமைச்சர், இதன் மூலம் ஏழைகள் மற்றும் அடித்தட்டு மக்கள் தங்கள் குடியிருப்புகளில் குடிநீர்க் குழாய் இணைப்பைப் பெறமுடியும் என்றார்.
மாநிலத்தின் பங்கு உள்பட 2020-21ஆம் ஆண்டில், ₹ 156,61 கோடி ஒதுக்கீடு செய்யப்பட்டுள்ளது. இதில் செலவு செய்யப்படாத மீதமும் மாநிலத்தின் வசம் உள்ளது, திரிபுராவில் நீர் ஆதார இயக்கத்தை செயல்படுத்துவதற்கு உறுதியளிக்கப்பட்ட ₹ 383.45 கோடி உள்ளது. நிதித்திறன் செயல்பாட்டை அடிப்படையாகக் கொண்டு கூடுதல் நிதி ஒதுக்கீட்டுக்கு மாநிலம் தகுதி பெற்றுள்ளது. 15-ஆவது நிதி ஆணையத்தின் மானியத்தின் கீழ் கடன் சமபங்கு முதலீடுகளுக்கு  திரிபுராவுக்கு ₹ 1191 கோடி ஒதுக்கீடு செய்யப்பட்டிருப்பதாலும் அதில் 50 சதவீதம் நீர் வழங்கல் மற்றும் சுகாதாரப் பணிகளுக்கு பயன்படுத்தபட வேண்டும் என்பதாலும் இந்த நிதியை கிராமப்புற நீர் விநியோகம், பழுப்பு நிற நீர் மேலாண்மை மற்றும் மிக முக்கியமான நீர் வளங்கள் திட்டங்களின் நீண்ட காலச் செயல்பாடு மற்றும் பராமரிப்பை உறுதி செய்யவேண்டும் என மத்திய அமைச்சர், முதலமைச்சரை கேட்டுக்கொண்டார்.
(Visitor Counter : 117
சிறப்பு சேவைகள் மற்றும் கட்டுரைகள்
சென்னை விமான நிலைய சுங்கத்துறையால் ரூ.1.21 கோடி மதிப்பிலான தங்கம் பறிமுதல்
துபாயிலிருந்து சென்னை வந்த விமானப்பயணிகள் இருவரை இடைமறித்து சோதனையிட்டதில், உடலில் மறைத்து எடுத்து வந்த தங்கத்தை சுங்கத்துறை அதிகாரிகள் கண்டுபிடித்தனர். அவை மொத்தம் 2 கிலோ 293 கிராம் எடை கொண்டதாகவும் அந்தத் தங்கத்தின் மதிப்பு ரூ.1.21 கோடியாகும். 1962-ம் ஆண்டு சுங்கச் சட்டத்தின்படி, தங்கம் பறிமுதல் செய்யப்பட்டது.
இரண்டு பயணிகளும் கைது செய்யப்பட்டு, விசாரணை நடைபெற்று வருவதாக, சென்னை சர்வதேச விமானநிலைய சுங்கத்துறை தெரிவித்துள்ளது.
சுற்றுலா அமைச்சகம்
மத்திய சுற்றுலாத்துறை இணை அமைச்சர் திரு அஜய் பட், மத்திய ஹோட்டல் மேலாண்மை நிறுவனங்களின் செயல்பாடுகளை ஆய்வு செய்தார்
மத்திய சுற்றுலா மற்றும் பாதுகாப்புத் துறை இணை அமைச்சர் திருஅஜய் பட், மத்திய ஹோட்டல் மேலாண்மை நிறுவனங்களின் செயல்பாடுகள் குறித்து 6ந்தேதி அன்று ஆய்வு செய்தார். சுற்றுலா அமைச்சகத்தின் பொருளாதார ஆலோசகர் திரு கியான் பூஷன், நொய்டாவின் ஹோட்டல் மேலாண்மைக்கான தேசிய கவுன்சிலின் இயக்குநர்கள் உள்ளிட்டோர் கலந்து கொண்டனர்.
திரு அஜய் பட் தேசிய மற்றும் உலக அளவில் இந்தியாவில் ஹோட்டல் மேலாண்மை கல்வி செயல்திறன் மற்றும் தரவரிசையை பாராட்டி ஊக்குவித்தார். வருங்காலங்களில் கல்வி நிறுவனங்களின் சேர்க்கை மற்றும் நிதி பலம் மேம்படும் என்று அவர் வலுவான நம்பிக்கை தெரிவித்தார்.
மின்னணு மற்றும் தகவல் தொழில்நுட்பம்
விடுதலையின் டிஜிடல் பெருவிழா
எம்எஸ்எம்இ-க்கள், சிறு தொழில்கள், சிறு வணிகர்கள், அடிமட்ட மக்களுக்கு விரைவாகவும், சுலபமாகவும் கடன் வழங்க தளத்தை உருவாக்குமாறு வங்கியாளர்களுக்கு ஐடி அமைச்சர் அஷ்வினி வைஷ்ணவ் வலியுறுத்தல்
மின்னணு மற்றும் தகவல் தொழில்நுட்ப அமைச்சகம் தனது ‘ விடுதலையின் டிஜிடல் பெருவிழா’ வார கொண்டாட்டத்தின் ஒரு பகுதியாக, தனித்துவமான டிஜிடல் பேமண்ட் விழாவை இன்று நடத்தியது. வங்கி துறை, நிதி தொழில்நுட்ப நிறுவனங்கள், ஸ்டார்ட் அப்களை ஒருங்கிணைத்து, டிஜிடல் பரிவர்த்தனைகள் பற்றிய விழிப்புணர்வை ஏற்படுத்தும் வகையில், இந்த விழா கொண்டாடப்பட்டது.
இந்த நிகழ்ச்சியில் கலந்து கொண்ட மத்திய மின்னணு மற்றும் தகவல் தொழில்நுட்பம், ரயில்வே மற்றும் தொலைத்தொடர்பு துறை அமைச்சர் திரு அஷ்வினி வைஷ்ணவ், எம்எஸ்எம்இ-க்கள், சிறு தொழில்கள், சிறு வணிகர்கள், அடிமட்ட மக்களுக்கு விரைவாகவும், சுலபமாகவும் கடன் வழங்கும் தளத்தை உருவாக்குமாறு வங்கியாளர்களுக்கு ஒரு சவாலை முன்வைத்தார். இந்த சவாலை மேற்கொள்ள வங்கியாளர்களுக்கு இன்று ஆதார், டிஜிலாக்கர், யுபிஐ போன்ற மிகச் சிறந்த சூழல் உள்ளதாக அவர் தெரிவித்தார். அடுத்த மூன்று மாதங்களில் இந்தச் சவாலை எதிர்கொள்ள வேண்டும் என்று அவர் கேட்டுக்கொண்டார்.
மின்னணு மற்றும் தகவல் தொழில்நுட்ப, திறன்மேம்பாடு மற்றும் தொழில்முனைவு துறை இணையமைச்சர் திரு ராஜீவ் சந்திர சேகர், மின்னணு மற்றும் தகவல் தொழில்நுட்பத் துறை செயலர் திரு அஜய் சாவ்னி உள்ளிட்டோர் இந்த நிகழ்ச்சியில் கலந்து கொண்டனர்.
மேலும் கூடுதல் விவரங்களுக்கு ஆங்கில செய்தி குறிப்பை காணவும்
https://pib.gov.in/PressReleasePage.aspx?PRID=1778238
பெட்ரோலியம் மற்றம் இயற்கை எரிவாயு அமைச்சகம்
நகர்ப்புற எரிவாயு விநியோக நடைமுறையில் இயற்கை எரிவாயுடன் ஹைட்ரஜனை கலக்கும் திட்டத்தை நாட்டிலேயே முதன்முறையாக இந்திய எரிவாயு ஆணைய நிறுவனம் தொடங்கியுள்ளது
நகர்ப்புற எரிவாயு விநியோக நடைமுறையில் இயற்கை எரிவாயுடன் ஹைட்ரஜனை கலக்கும் திட்டத்தை நாட்டிலேயே முதன்முறையாக இந்திய எரிவாயு ஆணைய நிறுவனம் தொடங்கியுள்ளது. மத்தியப்பிரதேச மாநிலம் இந்தோரிலுள்ள எரிவாயு உற்பத்தி நிறுவனத்தில் இத்திட்டம் தொடங்கப்படவுள்ளது.
ஹைட்ரஜனை கலந்த இயற்கை எரிவாயு விநியோகத்தை இந்துஸ்தான் பெட்ரோலிய நிறுவனத்துடன் இணைந்து கெயில் நிறுவனத்தின் கூட்டு நிறுவனமான அவந்திகா நிறுவனம் செயல்படுத்தவுள்ளது.
நகர்ப்புற எரிவாயு விநியோக முறையை மேற்கொள்வதில் உள்ள தொழில்நுட்பம், வர்த்தக சாத்தியக் கூறுகளை அறிந்து கொள்ளும் வகையில் சோதனை முறையில் இத்திட்டம் தொடங்கப்பட்டுள்ளது.
கார்பன் பயன்பாட்டைக் குறைத்து ஹைட்ரஜன் கலந்த இயற்கை எரிவாயு விநியோகத்தை விரிவுபடுத்துவதற்கான முதல் படியாக இத்திட்டம் இருக்கும்.
இத்திட்டத்தை செயல்படுத்துவதற்கு தேவையான அனுமதியை கெயில் நிறுவனம் ஏற்கனவே பெற்றுள்ளது. பசுமையான மற்றும் தூய்மையான சுற்றுச்சூழல் மூலம் வாயு அடிப்படையிலான பொருளாதார வளர்ச்சியை மேம்படுத்துவதே இத்திட்டத்தின் முக்கிய குறிக்கோளாகும்.